Priekšlikums Padomes regula ar ko atceļ Regulu (EK) Nr. 3690/93, ar ko izveido Kopienas sistēmu, kura paredz noteikumus par informācijas minimumu, kas iekļaujama zvejas licencēs /* COM/2005/0499 galīgā redakcija - CNS 2005/0205 */





[pic] | EIROPAS KOPIENU KOMISIJA | Briselē, 17.10.2005 COM(2005) 499 galīgā redakcija 2005/0205 (CNS) Priekšlikums PADOMES REGULA ar ko atceļ Regulu (EK) Nr. 3690/93, ar ko izveido Kopienas sistēmu, kura paredz noteikumus par informācijas minimumu, kas iekļaujama zvejas licencēs (iesniegusi Komisija) PASKAIDROJUMA RAKSTS Ar Padomes Regulu Nr. 3690/93[1] izveidota Kopienas sistēma, ar ko paredz noteikumus par informācijas minimumu, kas iekļaujama zvejas licencēs, pamatojoties uz Regulu (EK) Nr. 3760/92, ar ko izveido Kopienas zivsaimniecības un akvakultūras sistēmu. Regula (EK) Nr. 3760/92 atcelta ar Regulu (EK) Nr. 2371/2002. Zvejas licence veido atbilstīgu flotes pārvaldības instrumentu, jo īpaši attiecībā uz jaudas ierobežojumiem, kā noteikts Regulas (EK) Nr. 2371/2002 12. un 13. pantā un Padomes 2004. gada 30. marta Regulā (EK) Nr. 639/2004 par Kopienas attālākajos reģionos reģistrēto zvejas flošu pārvaldību. Tādēļ ir nepieciešams pielāgot noteikumus par zvejas licencēm šai jaunajai situācijai, pamatojoties uz Regulas (EK) Nr. 2371/2002 13. panta 3. punktu un 22. panta 3. punktu. Priekšlikums Komisijas Regulai šajā jautājumā 2005. gada 6. jūlijā ir saņēmis labvēlīgu Zivsaimniecības un akvakultūras pārvaldības komitejas atzinumu un ir pieņemts, un to piemēros no Padomes Regulas Nr. 3690/93 atcelšanas dienas. Tādēļ ir nepieciešams nekavējoties atcelt minēto regulu. 2005/0205 (CNS) Priekšlikums PADOMES REGULA ar ko atceļ Regulu (EK) Nr. 3690/93, ar ko izveido Kopienas sistēmu, kura paredz noteikumus par informācijas minimumu, kas iekļaujama zvejas licencēs EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[2], ņemot vērā Eiropas Parlamenta atzinumu[3], tā kā: 1. Padomes 1993. gada 20. decembra Regula (EK) Nr. 3690/93, ar ko izveido Kopienas sistēmu, kura paredz noteikumus par informācijas minimumu, kas iekļaujama zvejas licencēs [4] , pamatojas uz Padomes 1992. gada 20. decembra Regulu (EEK) Nr. 3760/92, ar ko izveido Kopienas zivsaimniecības un akvakultūras sistēmu [5] , kura ir aizstāta ar Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku [6] . Regulā (EK) Nr. 3690/93 esošās atsauces un noteikumi vairs nav saderīgi ar šo jauno regulu, ar ko izveido jaunus noteikumus attiecībā uz zvejas jaudas pārvaldību, kā norādīts zvejas licencēs. 2. Atbilstoši Regulas (EK) Nr. 2371/2002 22. panta 3. punktam un 13. panta 3. punktam Komisija ir pilnvarota noteikt īstenošanas noteikumus zvejas licenču un zvejas jaudas pārvaldībai. 3. Komisija 2005. gada 3. augustā ir pieņēmusi Regulu (EK) Nr. 1281/2005 par zvejas licenču pārzināšanu un tajās ietveramo informācijas minimumu [7] , kas jāpiemēro no Regulas (EK) Nr. 3690/93 atcelšanas dienas. 4. Tādēļ Regula (EK) Nr. 3690/93 ir jāatceļ, IR PIEņēMUSI ŠO REGULU. 1. pants 1. Regulu (EK) Nr. 3690/93 atceļ. 2. Atsauces uz atcelto regulu uzskata par atsaucēm uz Regulu (EK) Nr. 1281/2005, un tās lasa saskaņā ar šīs regulas pielikumā doto atbilstības tabulu. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs PIELIKUMS ATBILSTīBAS TABULA Regula (EK) Nr. 3690/93 | Regula (EK) Nr. 1281/2005 | 1. pants | 1. un 3. pants | 2. pants | 5. pants | 3. pants | 4. pants | 4. pants | 5. pants | 5. pants | 6. pants | 6. pants | - | 7. pants | - | 8. pants | - | 9. pants | - | 10. pants | 8. un 9. pants | [1] OV L 341, 31.12.1993., 93. lpp. [2] OV C […], […], […]. lpp. [3] OV C […], […], […]. lpp. [4] OV L 341, 31.12.1993., 93. lpp. [5] OV L 389, 31.12.1992., 1. lpp. [6] OV L 358, 31.12.2002., 59. lpp. [7] OV L 203, 4.8.2005., 3. lpp.